**Beérkezett javaslatok**

# 1.

---------- Forwarded message ---------  
Feladó: **András Szőts** <[szotsandras43@gmail.com](mailto:szotsandras43@gmail.com)>  
Date: 2022. szept. 29., Csü 10:50  
Subject: Pesthidegkúti névadás  
To: <[oryne.ormandi.csilla@masodikkerulet.hu](mailto:oryne.ormandi.csilla@masodikkerulet.hu)>, Csabai Péter <[drcsabaip@gmail.com](mailto:drcsabaip@gmail.com)>

**Tisztelt Címzettek!**

Örömmel olvastam a VÖK javaslatát, mivel már több mint húsz hónapja magam is kezdeményeztem Pesthidegkút egyik névtelen közterületének elnevezését, és ez most a felhívásban is olvasható. Az akkori javaslatomat a Polgármester úrnak is elküldtem, és tavaly májusban meg is köszönték. Az alábbiakba a részletes anyagot másoltam be.

xxxxxxxxxxxxx

A *Budapest. II. kerületi Pesthidegkút-Ófalu*területén lévő egyik közösségi teret, **az 54356/2 hsz. alatti és a kerületi önkormányzat tulajdonában lévő*Temető utcai park*ot, Örkény Istvánról,**a kerületben élt Kossuth-díjas íróról, a kerület díszpolgáráról,**szeretném elneveztetni.**

Az ötletet előzetesen egyeztettem az író örököseivel, Örkény Angélával és dr. Örkény Antallal, valamint Radnóti Zsuzsával, az író özvegyével, hagyatékának gondozójával, aki nemrég kapta meg szintén kerületünk díszpolgári címét, és ők *örömmel járultak hozzá a megtisztelő javaslat elindításához.*

A javaslat jogi alapja a **Fővárosi közgyülés**[**94/2012.(XII. 27.) számú önkorm. rendelete**](https://net.jogtar.hu/rendelet?council=fovaros&docid=A1200094.FOV)*A közterület- és stb. nevek megállapításáról...,*

Érintett előírásai szerint:

*2. § (1) Minden közterületet el kell nevezni,*és ezt,

        - illetve az elnevezés megváltoztatását -

*5.§ ...bárki kezdeményezheti az érintett közterület helye szerinti kerületi önkormányzatnál.*

*9.§ (1) Személyről csak halála után legalább 5 év elmúltával...*

*(3) ...a közterületnév előtagjának meg kell egyeznie a személy által használt családi és utónévvel,...*az utótagra adott lehetőségek vannak a rendeletben.

*10.§ (1) Közterület elnevezéssel emléket olyan magyar személynek lehet állítani,*

*a) akinek közismert tevékenysége...kiemelkedő volt, és személye közmegbecsülésnek örvend,*

*b) aki a ...művelődés területén kimagaslóan alkotott, és ezáltal személyének emléke megőrzésre méltó.*

Az előbbiek alapján az **Örkény István park** elnevezést javaslom. Örkény István írót nem kell külön bemutatnom, sokáig élt a kerületben, és özvegye most is a pasaréti otthonukban lakik, de a mellékletekben azért hivatkozom bőséges írott és hanganyagokra, képekre is.

Természetesen a javasolt közterületnek is méltónak kell lenni a névadóhoz, emiatt azt is bemutatom. Mint már több mint 70 évig II. kerületi, és 32 év óta pesthidegkúti lakos, jól ismerem ezt a kivételesen szép városrészt is, figyelemmel kísérve fejlődését. Az Ófalu nyugati szélén nemrég tettek rendbe egy kb. 12.000 m2-es játszóteret a *Temető- és Kisgazda utcák*, valamint a *Templom köz* által határolt területen, amely az itt[hivatkozott újságcikk](https://masodikkerulet.hu/cimlap/megujult-a-temeto-utcai-kozossegi-ter)szerint is méltó a célra.

(Egyébként a kerület eddig is megtisztelő figyelmet fordított írókra, akik egy része itt is lakott. Közterületeink közül 27 kapta írókról a nevét, és díszpolgáraink között is 10 író van, míg 5 a főváros díszpolgára.)

**Kérem a javaslatot**az érdekeltekkel átgondolni és **támogatni**, az utóiratban említettekre pedig később lehetne visszatérni!

Tisztelettel,

Szőts András

1029 Bp., Gyöngyvér u. 33

**Mellékletek:**

1. [Ezen a linken](https://www.google.com/maps/@47.5690305,18.9554846,369m/data=!3m1!1e3)a terület és a tágabb környék térképe látható.

2. Petőfi Irodalmi Múzeum [Digitális Irodalmi Akadémia](https://pim.hu/hu/dia/dia-tagjai/orkeny-istvan#kereses-a-muvekben).

3. Az előbbiről is elérhető [**Örkény István-honlap**](http://orkenyistvan.hu/).

4. A honlapon említett érdekességek kiegészítése:

    - Örkény István utca van még Örkényben is, ahol a Városi Könyvtárat.is róla nevezték el, ezzel egyidőben egy mellszobrát is elhelyezték az épület előtti parkban: <https://www.kozterkep.hu/17682/orkeny-istvan>

    - Az egyik Örkény-egyperces *(Ballada a költészet hatalmáról)*főhőséról, a *lábakelt*telefonfülkéről pedig - célszerűen - [Remeteszőlősön alakítottak ki Emlékhelyet](https://foursquare.com/v/%C3%B6rk%C3%A9ny-istv%C3%A1n-elcsatangolt-telefonf%C3%BClk%C3%A9je/5163a44fe4b02d37e9392903)

    - A Tatai Városi Könyvtár Olvasótermében is az író egy másik mellszobra látható,

    - Budapest II. kerületében, a Lukács uszoda területén [egy dombormű](https://www.kozterkep.hu/20950/orkeny-istvan) van róla.

**Utóirat:**

**A terület elnevezése után *Örkény Istvánnal szoros kapcsolatban lévő arculatot is*kaphatna a park,** amelyhez hasonlóra csak részben vannak példák. A parkhoz illő kétoldalas tájékoztató táblákon, akár a park szélén elhelyezett, eső ellen is védelmet adó üveges beállók felületein jelennének meg a mellékletben említett anyagok elérhetőségei, az író arcképe és életrajza, és olvasható (időnként cserélhető) rövid művei. Ilyen jellegű "köztéri kiállítások" láthatók mostanában kerületi buszvárókon. Szabad Wi-Fi tehetné lehetővé a mobileszközökön való ismerkedést az író alkotásaival. de vannak már olyan egyéb technikák is, amelyekkel még közvetlenebb  kapcsolatba kerülhetünk Örkény szövegeivel. Utóbbiakhoz a közvilágítással kellően ellátott parkban megvan az elektromos energia, és a köz- és vagyonbiztonság is megoldható, de bízni kell a kulturált használatban. Egy ekkora területre - jelen állapotában is - korszerű illemhelyet kell elhelyezni, amire a kerület máshol is gondol(t).

Esetleg egy kis pódium is kialakítható, ahol felolvasások szervezhetők Örkény István műveiből, de egy kis nyitott *könyvtár*is kialakítható, ahonnan Örkény-köteteket lehetne kivenni helyi olvasásra. Képzeletemben megjelenik még a parkban valamilyen Örkény-szobor is, ahogy számos íróval már találkozhatunk közterületen a fővárosban és vidéken egyaránt (Babits Mihálytól, József Attilán át, Weöres Sándorig, Budapesttől, Lillafüreden át, Szombathelyig).

Mindehhez persze alapos előkészület, gondos tervezés és kivitelezés szükséges, és természetesen nem kevés pénz, de - nyilván hosszabb idő alatt - lehet gyűjteni, pályázni vagy szponzorokat szerezni, és ezekben rám is lehet számítani.

**A véglegesített változat tehát lépésenként is elérhető**

Utóbbit úgy kellene kialakítani, hogy az eredeti és a kiegészítő funkció összhangban legyen, és a játszótér, illetve pihenő-, sport-  és kulturpark úgy éljen együtt, hogy *az időnkénti felszabadult nevetések és az elmélyült csöndek a park névadójának, Örkény Istvánnak is köszönhetők legyenek!*

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

# 2.

**From:** Bede-Fazekas Tamás [<mailto:befatam@t-online.hu>]   
**Sent:** Monday, September 26, 2022 7:27 PM  
**To:** Őryné Ormándi Csilla <[Oryne.Ormandi.Csilla@masodikkerulet.hu](mailto:Oryne.Ormandi.Csilla@masodikkerulet.hu)>  
**Subject:** Pesthidegkúti névadó

Tisztelt Ormándi Csilla!  
  
A Budai polgárban olvasott, II. kerületi közterület névadással kapcsolatban az alábbi javaslatokkal élek.  
  
Kerényi F. u. és Kisasszony u. közötti névtelen közterület:  
1) Kökény köz vagy  
2) Zászló utca vagy Lobogó utca (a közeli Kokárda utca névhez csatlakozva) vagy  
3) Úrfi utca (Kisasszony utca párjaként)  
  
Valamelyik (Gazda utcai vagy Templom utcai) közúti híd – a környék valamikori lakosságára emlékeztetve – lehetne Sváb híd. Esetleg felmerülhet még a Mosbach híd elnevezés is.  
  
Üdvözlettel:  
Bede-Fazekas Tamás  
Deák F. u. 16.  
[befatam@t-online.hu](mailto:befatam@t-online.hu)

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

# 3.

**From:** D. H. Anita [<mailto:dhanita@freemail.hu>]   
**Sent:** Friday, October 7, 2022 12:43 PM  
**To:** Őryné Ormándi Csilla <[Oryne.Ormandi.Csilla@masodikkerulet.hu](mailto:Oryne.Ormandi.Csilla@masodikkerulet.hu)>  
**Subject:** Pesthidegkúti névadó

Tisztelt Címzett!

Édesanyám olvasta a felhívásukat, hogy névjavaslatokat várnak pesthidegkúti névtelen területekre.

A Temető utcai hídnál található térre szeretne javaslatot tenni: Szent Jakab tér.

Anyukám 80 éves és úgy emlékszik, hogy a 70-es években Jakab napkor tartottak ott búcsút.

Üdvözlettel:

D.H. Anita

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

# 4.

---------- Forwarded message ---------  
Feladó: **Balázs István** <[istv.bal@gmail.com](mailto:istv.bal@gmail.com)>  
Date: 2022. okt. 8., Szo 21:47  
Subject: Utcanév javaslat  
To: <[csabai.peter@masodikkerulet.hu](mailto:csabai.peter@masodikkerulet.hu)>

Tisztelt Képviselő Úr!

Egy-két hete közzétettek egy felhívást utcanév javaslat benyújtására. Magam is megtenném, de sehogy sem találom újra ezt a lehetőséget. Ezért fordulok önhöz, talán ez is járható út. Csatolok az ajánlott személyről egy cikket, melyet a Budai Polgár számára írtam. Örülnék, ha az utca keresztelő megvalósulna.

Üdvözlettel:

Balázs István

*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\**

# 5.

Tisztelt Őryné Ormándi Csilla!

Olvastam a felhívást, hogy javaslatot lehet tenni a névtelen közterületekre. Ilyen terület a Temető u.-i játszótér  és a vele szemben lévő halastó.

A javaslatom az, hogy a neve legyen Kiss Frigyes park.

INDOKLÁS:

1982. -ben a Pilisi Parkerdő területe volt  a mai park   területe. Akkor ő volt itt az erdészet vezető. Abban az időben sok volt az utcában a gyerek és jó lett volna egy hely ahova mehettek volna játszani. Amikor felkerestem  nagyon készséges, segítőkész volt  Átadta a területet a 2. kerületi tanácsnak. Ez  tette lehetővé, hogy a park létrejöjjön. Ezért javaslom őt névadónak.

A park története röviden:

1982.-ben én voltam itt a tanácstag ezen a területen. Sok gyerek volt akkor az utcában. Beszéltem  a szülőkkel, hogy mi lenne a véleményük, ha az 50.-es házszám  utáni Pilisi Parkerdő mocsaras területén összefogással (társadalmi munkában) csinálnánk egy játszóteret.  Azt mondták az jó lenne, benne vannak. Utána én felkerestem Kiss Frigyest akivel aláírtunk egy dokumentumot arról, hogy, a területet átadja a 2. kerületi tanácsnak. Elkezdtük a területet rendezni. Kiirtottuk a bokrokat. Az építkezésektől a földet ingyen idehozták töltésnek. A  fenyőfákat is ingyen szereztem, amit a  lakókkal együtt ültettük el. Többek között: Krőninger Pálné, Krőninger Pál, Helter Ferenc, Erdélyi Jancsi, Szabados József, Kóbor Mihály  , Kuszmann Kacsi, Dobos Feri, Dobos Ákos és még sokan mások. A    mostani foci pályaterülete ferde volt. Azt is ingyen kővel tettük vízszintessé.  Abban az időben a főváros társadalmi munkaversenyt hirdetett a kerületek között (akkor komoly pénzdíjakkal). A kerületi tanács támogatásával beneveztünk a versenybe. A munka szervezését én végeztem. Három év alatt  sikerült elkészíteni. Én több mint kétezer órát a lakók pedig kb. további hat ezer órát dolgoztak itt. A foci pálya aszfaltozását, bekerítését a tanács támogatta. 1985.-ben lett kész.  Az összefogás eredménye a kerületek közötti társadalmimunka    versenyben a 3. helyezés lett. Az pedig 3,5 milli Ft.-ot ért. A közösség kapott egy játszóteret csúszdával, szánkópályával én pedig a Budapestért érme kitüntetést kaptam. Nagyon sok örömöt okozott   a környék lakóinak a játszótér. Gondoltam, hogy még tovább lehetne ezt a fejlődést folytatni. Mivel a társadalmi munkával nyert pénzt csak ilyen célra lehetett fordítani ezért javasoltam  a kerületi tanácsnak, hogy az út másik oldalán csináljunk egy horgász tavat a nyert pénz egy részéből. Adják az anyagra, a gépi munkára  a pénzt a többit én szervezem szintén társadalmi munkában. Sreffel János  a kerületi főépítész megtervezte a tavat fel lett tüntetve a térképen is. Én pedig megszerveztem  a megvalósítást.  A tanács adta az anyagot. A beton csövet a forrástól a tóig és a másik végén a víz leeresztéséhez. A világításhoz a földkábelt és az alumínium  lámpa oszlopokat. Aztán ebből épült meg  még a Petőfi művelődési központban egy teniszpálya, a Gárdonyi Géza u.-ban játszótér. A tó 1986.-ban készült el. Elkezdődött a feltöltés a forrás vízzel és a meglévő helyi talajvízzel. 1987- ben már volt elég víz és megalakítottuk a Pesthidegkuti Horgászegyesületet. Telepítettünk bele halakat   Ebben Dézsi Lajos volt az egyik legnagyobb támogató és közreműködő. Én kötöttem az állatkerttel egy megállapodást aminek a keretében nyári ludakat és hattyúkat helyeztek ki a tóra.  Tavaszonként a szigeten a vadkacsáknak a helyszínen lévő nádból 8-10 fészket csináltunk és  utána mikor kikeltek itt  lehetett gyönyörködni az állatokban. Igazi kuriózum, gyöngyszem lett belőle a környékbeliek nagy örömére. Üdvözlettel  Csernáti Bálint